Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 3 Pv 344/13/8810	Spišská Nová Ves, 29.9.2014
EEČ : 2-68-1583-2014

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 13.6.2013, spisová značka 3 Pv 344/13/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
11. mája 2013 o 19.45 h v katastri mesta XXXXX na rieke Hornád bez povolenia ulovili 1 ks ryby červenice v hodnote 0,90 € ku škode Slovenského rybárskeho zväzu, Miestnej organizácie, XXXXX.

Uznesením prokurátora Okresnej prokuratúry Spišská Nová Ves zo dňa 13.6.2013, spisová značka 3 Pv 344/13/8810, bola určená obvinenému skúšobná doba v trvaní 12 mesiacov.
Odôvodnenie:
Uznesením Okresnej prokuratúry v Spišskej Novej Vsi sp. zn. 3Pv 344/13/8810 z 13. 6. 2013 bolo podľa § 216 ods. 1 písm. a), b), c) Trestného poriadku podmienečne zastavené trestné stíhanie vedené proti obvinenému XXXXX pre prečin prečin pytliactva podľa § 310 ods. 1 Trestného zákona za skutok spáchaný 11. 5. 2013 ku škode Miestnej organizácie Slovenského rybárskeho zväzu v Krompachoch.  Podľa § 216 ods. 2 Trestného poriadku mu bola určená skúšobná doba v trvaní  jedného roka.

Uznesenie o podmienečnom zastavení trestného stíhania nadobudlo právoplatnosť 27. 7. 2013. Skúšobná doba teda uplynula 27. 7. 2014. 

Z vyžiadaných správ ako aj z odpisu z registra trestov som zistil, že obvinený XXXXX sa v skúšobnej dobe od 27. 7. 2013 do 27. 7. 2014 nedopustil žiadneho trestného činu ani priestupku.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život,  prokurátor rozhodne, že sa obvinený osvedčil.

Vzhľadom na to, že obvinený XXXXX splnil podmienky § 217 ods.1 Trestného poriadku, bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Holotňák
prokurátor